Lokalni izbori u Bosni i Hercegovini 2008 (Brčko)
Lokalni izbori za izbor 31 predstavnika u Skupštini Brčko distrikta održani su 5. oktobra 2008. Izbori su održani na 128 biračka mjesta, a pravo glasa imalo je 80.208 glasača. Glasati se moglo izlaskom na biračko mjesto, preko mobilnih timova i poštom. Ovo su bili drugi lokalni izbori nakon uspostavljanja Brčko distrikta Bosne i Hercegovine i prvi sa 31 predstavnikom, od kojih dva predstavnika predstavljaju nacionalne manjine u Brčko distriktu.